**A Székesfehérvári Szakképzési Centrum**

a szakképzésről szóló 2019. évi LXXX. törvény alapján pályázatot hirdet a

Székesfehérvári SZC Hunyadi Mátyás Technikum

szakmai oktató

beosztásának ellátására.

**Jogviszony időtartama:** Határozatlan ideig tartó munkaviszony (3 hónap próbaidő)

**Foglalkoztatás jellege:** Teljes- vagy részmunkaidő, vagy óraadó

**A munkavégzés helye:** 8000 Székesfehérvár, Várkörút 35.

**A munkakörbe tartozó lényeges feladatok:**

Informatika és távközlés ágazatunkban szakmai tárgyak oktatása

**Munkabér:**

A munkabér a felek közötti megállapodáson, illetve a szakképzésről szóló 2019. évi LXXX. törvény és a munka törvénykönyvéről szóló 2012. évi I. törvény munkavállalókra vonatkozó rendelkezésein alapul.

**Pályázati feltételek:**

A pályázó a szakképzésről szóló törvény végrehajtásáról szóló 12/2020. (II. 7.) Korm. rendelet. 134 § (1)-(7) bekezdésének megfelelően:

* a szakképző intézményben oktatói munkakör betöltéséhez szükséges felsőfokú végzettséggel rendelkezzen, mely jelen pályázat esetében: **informatikai, távközlési szakmai tapasztalattal kiegészített bármilyen felsőfokú végzettség**
* a pályázó ne álljon a tevékenység folytatását kizáró foglalkozástól eltiltás hatálya alatt, büntetlen előéletű és cselekvőképes legyen, ne álljanak fel vele szemben a munka törvénykönyvéről szóló 2012. évi I. törvény 44/A. §-ában felsorolt bűncselekményekre vonatkozó kizáró körülmények.

**Várjuk jelentkezését akkor is, ha nem pedagógus, de tapasztalt szakemberként szívesen oktatna, akár óraadóként is!**

**Előnyt jelent:**

* előnyt jelent az angol nyelvtudás, de nem feltétel
* oktatási tapasztalat, a szakképzésben való jártasság, tájékozottság

**Elvárt kompetenciák:**

* felhasználói szintű informatikai (MS Office, irodai alkalmazások) ismeretek
* affinitás a tudás átadására, közvetítésére
* tapasztalattal rendelkezik az alábbi témakörök valamelyikében:
	+ Informatikai és távközlési alapok
	+ Távközlési ismeretek, rendszerek
	+ Távközlési architektúrák
	+ Hálózatépítés
	+ Optikai hálózatok szerelése és mérése
	+ Rézalapú hálózatok szerelése és mérése
	+ Nagytávolságú IP hálózatok

**A pályázat részeként benyújtandó iratok, igazolások:**

* fényképes szakmai önéletrajz (a foglalkoztatási jogviszonyok pontos megjelölésével év, hó, nap megjelölésével, valamint az álláshely betöltéséhez szükséges iskolai végzettségek, szakképzettségek feltűntetésével.)
* 90 napnál nem régebbi hatósági erkölcsi bizonyítvány (beadáskor legalább az igazolás az igénylésről),
* motivációs levél (maximum 1 oldal terjedelemben),
* nyilatkozat arra vonatkozóan, hogy a pályázó hozzájárul a teljes pályázati anyagának sokszorosításához, továbbításához (harmadik személlyel közlés),
* nyilatkozat arról, hogy a pályázó hozzájárul személyes adatainak pályázattal összefüggő kezeléséhez, továbbításhoz.

**A munkakör betölthetőségének időpontja:**

A munkakör legkorábban **2025. augusztus 18.** napjától tölthető be.

**A pályázat benyújtásának határideje:** 2025. augusztus 11.

A pályázati kiírással kapcsolatosan további információt Nagy László igazgató nyújt
a +36 70 198 6332-es telefonszámon.

**A pályázatok benyújtásának módja:**

A pályázatot kérjük elektronikus formában a hunyadimmunkaügy@gmail.com e-mail címre megküldeni.

Az elektronikus formátumnak a pályázatot, illetve annak részeként benyújtott iratokat, igazolásokat .pdf formátumban, a felsorolásnak megfelelően külön fájlban kell tartalmaznia.

**Pályázat elbírálásának módja, rendje:**

A pályázatok elbírálása a benyújtástól számítva folyamatosan történik, a javaslatot az intézmény igazgatója megküldi a Székesfehérvári Szakképzési Centrum főigazgatójának, aki dönt a felvételről/alkalmazásról.

**A pályázati kiírás közzétételének helye:**

* szakképző intézmény honlapja: [www.hunyadim.hu](http://www.hunyadim.hu)
* szakképző intézmény közösségi felületein
(pl.: Facebook: <https://www.facebook.com/profile.php?id=100063583932363>)
* Székesfehérvári Szakképzési Centrum honlapja: <https://szfszc.hu/karrier>

**A pályázó a jelen kiírás valamennyi feltételét magára kötelezőnek fogadja el.**